SPECIFIKACIJE
za storitev medijskega zakupa in upravljanje promocijske kampanje za spodbujanje javnosti k sodelovanju s predlogi za spremembe v procesu priprave šolske reforme

NAČIN IZVAJANJA KAMPANJE IN OBSEG STORITEV 
Obseg storitev ponudnika:  
· priprava medijskega načrta, ki izkazuje geografsko pokritost celotne Slovenije, doseg posameznih medijev in pričakovane rezultate kampanje; 
· naročnik zagotovi osnovne kreativne materiale (oglasi, pasice, besedila in druge komunikacijske elemente), izvajalec pa po potrebi pripravi tehnične prilagoditve in mutacije oglasov za posamezne formate in medije, pri čemer morajo biti v ponudbo vključene najmanj tri korekture oziroma prilagoditve posameznega oglasa brez dodatnih stroškov za naročnika; 
· po potrditvi medijskega načrta izvedba zakupa oglasnega prostora na izbranih lokalnih in regionalnih spletnih portalih; 
· sprotno spremljanje rezultatov kampanje ter optimizacija oglaševanja glede na doseganje KPI-jev; 
· redno usklajevanje aktivnosti z naročnikom; naročnik ima en dan časa, da se odzove na pripombe, izvajalec pa en dan časa, da jih upošteva;
· priprava zaključnega evalvacijskega poročila.
Za naročnika je ključna kombinacija več lokalnih in regionalnih spletnih medijev, ki skupaj zagotavljajo čim večji nepodvojen doseg na celotnem območju države. Pri pripravi medijskega načrta mora ponudnik upoštevati načelo decentralizacije komuniciranja in cilj uravnotežene regionalne zastopanosti. Izbor lokalnih in regionalnih spletnih medijev mora prispevati k doseganju prebivalcev v vseh statističnih regijah in zagotavljati učinkovito porabo sredstev.
Kampanja s PR članki
Ponudnik mora zagotoviti objavo dveh PR člankov na lokalnih in regionalnih spletnih portalih, ki pokrivajo vse statistične regije Slovenije.
KPI za PR članke:
· geografska pokritost vseh statističnih regij Republike Slovenije;
· najmanj 300.000 doseženih posameznikov na ravni celotne kampanje;
· najmanj 70 % dosega izven Osrednjeslovenske statistične regije;

Pasična kampanja
Ponudnik mora zagotoviti izvedbo prikaznega oglaševanja na izbranih lokalnih in regionalnih spletnih portalih z usmerjanjem uporabnikov na portal predlagam.vladi.si.
KPI za pasično kampanjo:
· najmanj 500.000 prikazov pasic za vse medije skupaj;
· CTR najmanj 0,10 % za vse medije skupaj;
· najmanj 70 % vseh prikazov na vidnih oglasnih pozicijah;
· sprotna optimizacija kampanje za doseganje zastavljenih KPI-jev.
OBVEZNOSTI IZVAJALCA GLEDE POROČANJA
Izbrani izvajalec mora za vsak posamezni v medijski načrt uvrščeni medij po izvedenem oglaševanju naročniku predložiti končno poročilo najkasneje do 2. decembra 2026, ki vključuje:
· porabo sredstev po posameznih spletnih medijih in skupaj (naročnik je zavezan k javnemu poročanju skladno s 64. členom ZMed-1);
· število posameznikov, ki so kliknili na PR članke in število ogledov PR člankov po posameznih spletnih medijih, po statističnih regijah in skupaj;
· število prikazov in dosežen CTR na oglasne pasice po posameznih spletnih medijih, po statističnih regijah in skupaj; delež prikazov pasic na vidnih oglasnih pozicijah;
· prikaz deleža dosega v Osrednjeslovenski statistični regiji in deleža dosega izven nje;
· primerjavo načrtovanih in realiziranih KPI-jev z obrazložitvijo morebitnih odstopanj;

REFERENČNI POGOJ ZA SODELOVANJE 
Ponudnik mora poleg cenovne ponudbe predložiti: 
· Vsaj dve (2) referenci: ponudnik priloži dokazila o predhodnih izkušnjah v oglaševalskih kampanjah. Ponudnik je v obdobju zadnjih dveh (2) let pred rokom za oddajo aktualne ponudbe uspešno izvedel vsaj dva primerljiva posla. Za primerljiv posel šteje izvedba storitev oglaševanja v spletnih medijih, v vrednosti posameznega posla najmanj 20.000,00 EUR brez DDV. V skupno vrednost je vključen tako strošek medijskega zakupa kot agencijskih storitev. Izpolnjen in podpisan obrazec Reference priložite cenovni ponudbi.

ČASOVNO OBDOBJE 
Oglaševanje v izbranih spletnih medijih bo potekala od 15. do 29. novembra 2026. 
Ponudnik mora medijski načrt v pregled in potrditev naročniku posredovati najpozneje tri dni od oddaje naročila. 

